L’associació “Ínsula Barataria” de Burjassot celebra el Dia de Castella la Manxa
2025-07-24

Recentment s’ha celebrat el Dia de Castella-la Manxa i, des de l’associació “Ínsula Barataria”, una gran família burjassotera unida per les seues arrels manxegues, han decidit celebrar una vetlada dedicada a commemorar les virtuts i peculiaritats de la seua terra natal.

Per a això, han organitzat un senzill acte que tindrà lloc a les 21:30h, en el marc de l’Antic Mercat Municipal. L’entitat celebrarà així la seua primera trobada des que esclatara la pandèmia i aprofitarà per a tornar a donar la benvinguda als seus socis i sòcies, informar sobre els horaris i les possibilitats d’ús de la seua seu i per a celebrar la volta a una certa normalitat, encara que molt controlada encara.

La vetlada continuarà amb l’actuació de la xaranga “Al-Sandre”. Les persones que estiguen interessades a acudir a gaudir de la vetlada, poden posar-se en contacte amb “Ínsula Barataria”, la seu de la qual està situada al carrer Blasco Ibáñez 72, en el telèfon 675 21 02 17, per a reservar invitació.

Amb aforament limitat, la celebració de l’acte se celebrarà atenent la normativa i recomanacions sanitàries vigents.